ได้มาร้านนี้ตามใบโบชัวร์ลด 10% ที่วางอยู่ที่บ้าน พอดีวันนี้เลิกงานแล้วหิวๆ เลยมาขอจัดสักหน่อย

จากซอยพระรามเก้า 58 เข้ามาร้านอยู่ขวามือ ต้นๆซอย สามารถเลือกที่จอดหน้าร้านได้เลย ตอนที่มาถึงประมาณ 6 โมงกว่าๆ จัดว่าแสงไฟในร้านและทางเข้า ช่วยทำให้ร้านดูโดดเด่นเป็นอย่างมาก

เมนูวันนี้ขอลอง 3 เมนู คือ

- สปาเกตตี้หมึกดำซีฟู้ด รสชาติออกเผ็ดร้อน ผัดกับใบโหระพา มีรสเปรี้ยวนิดๆจากเลมอน

- สปาเกตตี้ คาโบนาร่า วันนี้ที่ร้านแจ้งว่าแฮมหมด เลยเปลี่ยนเป็นใส่กุ้งแทน ซึ่งก็ถือว่าไม่ได้เสียความเป็นคาโบนาร่าเลย ตัวครีมซอสไม่เข้มข้นเท่าไร แต่ปรุงรสออกมาได้อย่างลงตัว

- เชพเพิร์ด พาย เป็นมันบดกับซอสเนื้อ ถือว่าเป็นของว่างเรียกน้ำย่อยก่อนจานหลักมาได้อย่างดีทีเดียว